**CONTRACT DE FURNIZARE**

**Nr. .......... încheiat astăzi ..................**

Prezentul contract de furnizare (“**Contractul**”) a fost încheiat azi **.....................** de către şi între:

**(1) ALLOY Distribution SRL** persoană juridică înfiinţată şi funcţionând în conformitate cu legislaţia din România, cu sediul înDomnesti, str. Voronet, nr.2, judeţul Ilfov, înmatriculată la Oficiul Registrul Comerţului Ilfov sub nr. J23/1670/2014, având cod unic de înregistrare nr. RO33257680, e-mail office@alloy.ro & office@alloy-distribution.ro , tel: 0734 019 544 & 0725 621 308 reprezentată legal prin Cosmin Olteanu, în calitate de FURNIZOR, denumită în cele ce urmează „**FURNIZORUL**”,

şi

**(2) .................................................** persoană juridică înfiinţată şi funcţionând în conformitate cu legislaţia din România, cu sediul social în  **.........................** judetul **...............** strada **.....................** înregistrată în Registrul Comerţului sub nr. **………..** cod unic de înregistrare **..............** Reprezentată legal prin **......................** , având funcţia de Administrator, în calitate de CUMPĂRĂTOR, denumită în continuare “**CUMPĂRĂTORUL**”,

Furnizorul şi Cumpărătorul vor fi numite în continuare în mod individual “**Partea**” şi în mod colectiv “**Părţile**”

**Având în vedere faptul că:**

1. Cumpărătorul desfăşoară activităţi de comercializare a produselor de consumabile si echipamente pentru sudare si brazare;
2. Furnizorul este de acord să livreze Cumpărătorului echipamentele de sudură şi Cumpărătorul este de acord să achiziţioneze de la Furnizor aceste produse;

Părţile au convenit încheierea prezentului Contract de furnizare cu respectarea următorilor termeni şi condiţii:

# INTERPRETARE

* 1. Atunci când sunt folosiţi în prezentul Contract, dacă nu este altfel specificat, termenii de mai jos vor avea următoarele înţelesuri:

**„Produse**” reprezintă orice consumabile si echipamente şi aparate de sudură si brazare, precum şi orice accesorii aferente acestora, comercializate de către Furnizor;

**„Lista de Preţuri”** reprezintă documentul cuprinzând produsele comercializate de către Furnizor şi preţurile aferente acestora; preţurile specificate în Lista de Preţuri constituie baza de calcul pentru contravaloarea bunurilor livrate în baza prezentului Contract. Lista de preturi se regaseste si in link-ul cu parola, dedicat catre distribuitor;

**„Comanda”** reprezintă documentul în cuprinsul căruia sunt specificate datele de identificare ale Produselor pe care le va achiziţiona Cumpărătorul;

**„Cifra de Afaceri”** reprezintă suma achiziţiilor Cumpărătorului, efectuate în baza prezentului Contract şi a anexelor sale, într-o perioadă dată, calculată la preţurile de listă ale Furnizorului de la data achiziţiei, din care a fost dedusă valoarea tuturor discount-urilor şi bonus-urilor acordate de către Furnizor;

**„Target Valoric”** reprezintă Cifra de Afaceri realizată la preţul de listă al Produselor.

* 1. Cuvintele şi frazele definite în preambul fac parte integrală din Contract şi înţelesul acestora va fi păstrat în întregul Contract dacă nu este prevăzut contrariul.
	2. Anexele la prezentul Contract fac parte integrantă din acesta iar informaţiile cuprinse în acestea vor beneficia de aceeaşi interpretare, forţă şi efecte ca şi cum ar fi fost specificate în conţinutul Contractului.

# OBIECTUL CONTRACTULUI

* 1. Obiectul prezentului Contract îl constituie vânzarea de către Furnizor, respectiv cumpărarea de către Cumpărător, de Produse, conform ofertei comerciale a Furnizorului (oferte punctuale email, lista preturi in cont cu parola pe website [www.alloy-distribution.ro](http://www.alloy-distribution.ro) ; alte canale de comunicare).

# TERMENUL CONTRACTULUI

* 1. Contractul se încheie pe o perioadă de 1 (un) an, începând de la data semnării prezentului Contract. Contractul se prelungeşte de drept cu perioade succesive de un an, în situaţia în care nici una dintre Părţile contractante nu notifică intenţia de denunţare a Contractului cu 30 de zile înainte de data împlinirii termenului menţionat mai sus.

# PRODUSE, LIVRARE, RECEPŢIE

* 1. Produsele comercializate prin intermediul prezentului Contract sunt prevăzute în catalogul de produse al Furnizorului. Cumpărătorul va specifica tipul, cantităţile şi categoriile de produse pe care doreşte să le achiziţioneze printr-o Comandă exprimată în scris, transmisă pe e-mail, whatsapp, telefonic, etc. Comanda îşi va produce efecte doar după acceptarea expresă a acesteia, de către Furnizor.
	2. Condiţiile de livrare sunt agreate conform Incoterms 2010. Furnizorul va livra Produsele Ex Works – Franco depozit Bragadiru-Ilfov, sau franco beneficiar in conditiile in care comanda insumeaza o valoare mai mare de 1000 euro fara TVA (in functie de tipul de produse comandate).
	3. Recepţia/predarea mărfurilor se va face de către delegaţii Părţilor la sediul Vânzătorului la o dată stabilită de comun acord de către Părţi, dar fără ca aceasta să depăşească 5 (cinci) zile lucrătoare de la data acceptării Comenzii de către Furnizor.
	4. Reprezentantul Cumpărătorului are obligaţia de a verifica Produsele conform cu factura şi/sau avizul de expediţie emise de către Vânzător (număr bucăţi şi/sau colete per tip), precum şi integritatea acestora.
	5. În cazul în care, la momentul recepţionării Produselor, Cumpărătorul va constata existenţa unor deficienţe de ordin cantitativ sau calitativ, va consemna acest lucru, împreună cu reprezentantul Furnizorului sau reprezentantul transportatorului, în procesul-verbal de constatare a acestor deficienţe. Orice reclamaţie ulterioară în ceea ce priveşte cantitatea şi/sau calitatea Produselor livrate nu se va lua în considerare de către Furnizor.
	6. După efectuarea verificării potrivit pct. 4.3 de mai sus, reprezentantul Cumpărătorului are obligaţia de a semna şi ştampila documentele de livrare a Produselor. Prin semnarea şi/sau ştampilarea documentelor de livrare, Cumpărătorul este de acord cu recepţia, înţelegând prin semnare acceptarea calităţii şi a cantităţii Produselor, a preţului acestora şi a termenului de plată. În cazul în care Produsele nu sunt însoţite de aviz de expediţie sau nu se întocmeşte proces-verbal de predare-primire, documentul de livrare a acestora va fi considerat ca fiind factura fiscală. Pentru evitarea oricărui dubiu, Părţile agreează că prin reprezentant al Cumpărătorului se înţelege persoana care declară că este împuternicit al Cumpărătorului şi care, în numele acestuia, ridică Produsele de la Furnizor şi semnează pe documentele de livrare.
	7. Cumpărătorul va putea solicita prin Comandă livrarea Produselor de către Furnizor prin intermediul unei firme de transport, la locaţia indicată de către Cumpărător prin comandă, pe cheltuiala Cumpărătorului sau gratuit in cazul comenzilor care insumeaza valoarea de 1000 euro fara TVA (in functie de tipul de produse comandate).
	8. Predarea şi, respectiv, recepţia Produselor se consideră efectuată la data semnării de către reprezentantul Cumpărătorului a documentelor de livrare aferente. În cazul în care transportul se efectuează printr-un terţ, data predării şi, respectiv, a recepţiei Produselor se consideră a fi data depunerii acestora la transportator.
	9. Dreptul de proprietate asupra produselor se transferă de la Furnizor la Cumpărător odată cu predarea acestora de către Furnizor. Odată cu transferul dreptului de proprietate, Cumpărătorul preia şi riscul pieirii fortuite a produselor.
	10. Furnizorul nu va răspunde pentru viciile aparente pe care Cumpărătorul le-a putut sesiza la recepţia Produselor. Vânzătorul nu este ţinut a răspunde pentru viciile pe care nu le-a cunoscut la data livrării, fapt acceptat în mod expres de către Cumpărător prin semnarea prezentului Contract.
	11. Produsele vândute vor fi însoţite de aviz de expediţie şi/sau factură, certificat de calitate, declaraţie de conformitate, şi orice alte documente prevăzute de legislaţia în vigoare.

# PREŢUL CONTRACTULUI ŞI MODALITATEA DE PLATĂ

* 1. Preţul Produselor este reprezentat de preţul prevăzut în Lista de Preţuri a Furnizorului practicat de către Furnizor la data transmiterii Comenzii de către Cumpărător („**Preţul de Listă**”).
	2. Pe parcursul derulării Contractului Părţile convin că Furnizorul are dreptul de a modifica unilateral preţul Produselor, în situaţia în care intervin schimbări ce afectează condiţiile avute în vedere iniţial, inclusiv dar fără a se limita la: modificări ale preţurilor de fabricaţie ale Produselor, modificării ale politicii comerciale practicate de către Furnizor, creşteri ale cursului valutar precum şi apariţia oricăror alte situaţii ce afectează condiţiile comerciale avute în vedere la semnarea Contractului, fapt acceptat în mod expres de către Cumpărător prin semnarea prezentului Contract.
	3. Preţul Produselor va fi prevăzut în factura fiscală emisă de Furnizor, la care se adaugă T.V.A. şi alte taxe stabilite prin lege. Preţul va fi achitat în concordanţă cu facturile corespunzătoare Produselor livrate.
	4. Facturile vor fi achitate în numerar, prin transfer bancar sau prin instrumente de plată bancare, în termen de plata specificat in factura emisa de către Furnizor. În caz de nerespectare a termenului de plată sau în caz de decădere din beneficiul termenului, Cumpărătorul se află de drept în întârziere prin simplul fapt al împlinirii termenului de plată, începând cu ziua imediat următoare împlinirii datei scadente.
	5. Părţile pot agrea termene de plata, iar acestea sunt cele stipulate in factura fiscala.
	6. Cumpărătorul va menţiona în mod clar pe ordinul de plată, biletul la ordin sau pe fila CEC, după caz, numărul şi data facturii la care se referă plata efectuată.
	7. În cazul în care plata, (i) nu este efectuată în întregime, ori (ii) este efectuată cu întârziere, Cumpărătorul va datora Furnizorului penalităţi în cuantum de 1.0%/zi de întârziere, calculate la suma datorată şi neachitată, până la data achitării integrale a sumei restante. Valoarea penalităţilor va putea depăşi valoarea debitului asupra căruia sunt calculate. Părţile convin că imputaţia plătii se va face potrivit dispoziţiilor art. 1509 Cod Civil, respectiv mai întâi asupra penalităţilor apoi asupra debitului principal, pentru fiecare factură fiscală în parte, în ordine cronologică, începând cu cea mai veche factură scadentă şi accesoriile aferente acesteia, indiferent de menţiunile înscrise pe documentele de plată şi de titlul cu care se face plata.
	8. În cazul depăşirii termenului de plată, Furnizorul are dreptul, pe lângă calcularea penalităţilor de întârziere menţionate mai sus, să solicite returnarea discountului acordat Cumpărătorului (daca este cazul), aferent facturilor fiscale neachitate la termen, emiţând în acest sens o factură conţinând contravaloarea discount-ului de rambursat. Cumpărătorul va trebui să achite factura de discount în cel mult 5 zile de la emitere, fiind de drept în întârziere cu privire la achitarea discount-ului prin simpla împlinire a termenului scadent. Pentru neachitarea facturii de discount la termenul scandent Cumpărătorul va datora Furnizorului penalităţi în cuantum de 1.0%/zi de întârziere, calculate la suma datorată şi neachitată, până la data achitării integrale a sumei restante.
	9. În cazul în care Cumpărătorul nu va achita sumele datorate la data scadentă, Furnizorul va avea dreptul: (a) de a sista livrarea de Produse către Cumpărător, şi (b) de a considera prezentul Contract reziliat de plin drept, fără punerea în întârziere şi fără intervenţia instanţei de judecată şi/sau îndeplinirea oricăror alte formalităţi prealabile (pact comisoriu expres conform art. 1553 Cod Civil), Cumpărătorul fiind de drept în întârziere prin simplul fapt al neexecutării obligaţiei de plată a sumei datorate până la împlinirea termenului scadent. Rezilierea va opera de la data transmiterii de către Furnizor a declaraţiei de reziliere către Cumpărător.
	10. În cazul în care Cumpărătorul înregistrează faţă de Furnizor o datorie în cuantum de cel mult 25% din valoarea soldului total pentru care scadenţa a fost depăşită cu 30 de zile, Furnizorul va informa Cumpărătorul cu privire la acest aspect printr-o notificare scrisă. În cazul în care Cumpărătorul nu îşi execută obligaţia de plată în termen de cel mult 5 zile de la data notificării, toate facturile emise de către Furnizor către Cumpărător devin scadente la data împlinirii termenului de 5 zile menţionat anterior, Cumpărătorul fiind obligat să achite Furnizorului soldul total al facturilor neachitate, cu excepţia cazului în care Furnizorul acceptă eşalonarea plăţilor, prin semnarea unui acord în acest sens de către ambele Părţi contractante.
	11. În vederea garantării executării obligaţiilor de plată, Furnizorul poate solicita Cumpărătorului să constituie în favoarea sa toate şi orice garanţii, cum ar fi garanţii reale mobiliare, acordarea de file CEC sau bilete la ordin, precum şi orice alte garanţii agreate de către Părţi prin anexă.
	12. Garanţiile acordate de către Cumpărător Furnizorului vor putea fi executate de către acesta atât pentru recuperarea datoriilor reprezentând preţul neachitat al Produselor, cât şi pentru recuperarea datoriilor reprezentând penalităţi şi/sau orice alte despăgubiri datorate de către Cumpărător în temeiul prezentului Contract şi/sau a anexelor acestuia.

# CONDIŢII COMERCIALE

* 1. Părţile pot stabili condiţii comerciale şi Target-uri Valorice ce vor face obiectul semnării de către Părţi de anexe la prezentul Contract.
	2. Nerealizarea Target-ului Valoric agreat de către Părţi prin anexă dă dreptul Furnizorului să modifice unilateral, fără notificare prealabilă şi fără nici o altă formalitate, discount-ul acordat Cumpărătorului pentru realizarea Target-ului Valoric convenit, precum şi anularea oricăror altor avantaje acordate Cumpărătorului în considerarea realizării Target-ului Valoric.
	3. Furnizorul va putea acorda Cumpărătorului o limită de credit pentru achiziţionarea de Produse, a cărei valoare va fi stabilită de către Furnizor în mod unilateral, în funcţie de Target-ul Valoric asumat de către Cumpărător. În cazul nerespecării de către Cumpărător a oricăreia dintre obligaţiile asumate de acesta prin prezentul Contract şi/sau prin anexele aferente, precum şi din alte motive justificate, Furnizorul poate modifica unilateral limita de credit acordată, fără a fi necesară notificarea Cumpărătorului sau alte formalităţi prealabile.
	4. Anexele semnate de către Părţi cu privire la condiţiile comerciale agreate fac parte integrantă din prezentul Contract şi se completează corespunzător cu prevederile contractuale. Nerespectarea de către Cumpărător a uneia dintre obligaţiile prevăzute în anexe reprezintă o încălcare din partea Cumpărătorului a tuturor anexelor şi a prevederilor prezentului Contract.

# OBLIGAŢIILE ŞI GARANŢIILE PĂRŢILOR

* 1. **Obligaţiile şi garanţiile Furnizorului**
		1. să livreze Produsele către Cumpărător, pe baza Comenzii transmisă de către Cumpărător şi acceptată de către Cumpărător; şi să respecte termenul şi condiţiile de livrare stabilite în prezentul Contract şi/sau în anexe;
		2. să livreze Produsele însoţite de factură şi/sau aviz de expediţie, precum şi de orice alte documente prevăzute de lege, după caz;
		3. Furnizorul transmite Cumpărătorului toate garanţiile primite de la producător cu privire la Produsele livrate către Cumpărător.
	2. **Obligaţiile şi garanţiile Cumpărătorului**
		1. să respecte termenul şi condiţiile de recepţie stabilite în prezentul Contract. Cumpărătorul va fi răspunzător pentru toate şi orice prejudicii cauzate Furnizorului prin refuzul nejustificat şi/sau neîntemeiat de a recepţiona Produsele comandate;
		2. să achite contravaloarea Produselor livrate de către Furnizor, cu respectarea termenilor şi condiţiilor de plată prevăzute în prezentul Contract şi/sau în anexe;
		3. să respecte modalităţile de efectuare a comenzilor convenite prin prezentul Contract;
		4. să semneze şi să ştampileze documentele de livrare a Poduselor, confirmând recepţionarea în bune condiţii a Produselor livrate;
		5. să respecte instrucţiunile de utilizare a Produselor conform instrucţiunilor de utilizare predate de către Furnizor;

# OBLIGAŢIA DE CONFIDENŢIALITATE

# Părţile se obligă să păstreze confidenţialitatea asupra oricăror clauze ale prezentului Contract, asupra tuturor condiţiilor de colaborare între Părţi precum şi asupra tuturor informaţiilor dezvăluite de către o Parte sau aflate în mod întâmplător de către Parte, pe parcursul executării prezentului Contract. Obligaţia de confidenţialitate va fi valabilă pe tot parcursul existenţei prezentului Contract, precum şi pe o perioadă nedeterminată de la data încetării relaţiilor contractuale între Părţi.

# În sensul prezentului articol vor fi considerate confidenţiale următoarele informaţii:

1. orice informaţie referitoare la modul de organizare a Părţilor şi a activităţilor desfăşurate de acestea, inclusiv a societăţilor şi persoanelor afiliate Părţilor;
2. orice informaţie referitoare la clienţii Părţilor;
3. orice informaţie referitoare la furnizorii, colaboratorii, agenţii sau reprezentanţii Părţilor;
4. orice date de natură comercială sau economică referitoare la Părţi.

# Nicio parte nu va fi răspunzătoare pentru divulgarea sau folosirea unor astfel de informaţii care:

1. sunt sau devin publice în alt mod decât prin încălcarea prezentului Contract;
2. sunt obţinute de Parte de la un terţ care nu este ţinut de obligaţia de confidenţialitate;
3. era cunoscută anterior de către Parte;
4. trebuie divulgată conform cerinţelor legii.

# În situaţia în care una dintre Părţi va încălca oricare dintre termenii clauzei de confidenţialitate prezentaţi mai sus, aceasta va avea obligaţia să despăgubească cealaltă Parte pentru toate daunele previzibile şi imprevizibile, prezente şi viitoare suferite ca urmare a acestei încălcări.

# ÎNCETAREA CONTRACTULUI ŞI RĂSPUNDEREA CONTRACTUALĂ

# Prezentul Contract încetează:

1. prin acordul Părţilor, consemnat într-un act adiţional scris, semnat şi ştampilat de ambele Părţi;
2. prin expirarea termenului contractual, în cazul în care nici una dintre Părţi nu şi-a manifestat intenţia de a denunţa prezentul Contract cu cel puţin 30 de zile înainte de împlinirea termenului;
3. prin reziliere, pentru neîndeplinirea obligaţiilor contractuale de către oricare dintre Părţi.

# Furnizorul va putea denunţa unilateral prezentul Contract, cu o notificare prealabilă transmisă Cumpărătorului cu cel puţin 10 zile înainte de data încetării Contractului.

# Încetarea Contractului, indiferent de cauza de încetare, nu va afecta operaţiunile aflate în curs de derulare şi nici obligaţiile oricăreia din Părţi născute anterior datei încetării, rezultate din executarea clauzelor prezentului Contract. Obligaţiile de plată ale Cumpărătorului născute anterior datei încetării Contractului vor continua să producă penalităţile de întârziere stipulate în prezentul Contract.

# FORŢA MAJORĂ

# Forţa majoră exonerează de răspundere partea care o invocă în condiţiile legii, dacă este notificată în termen de 5 zile de la apariţia cazului de forţă majoră şi constatată în termen de 15 zile de la notificare, pe baza certificatului eliberat de Camera de Comerţ şi Industrie sau de altă autoritate competentă.

# LEGEA APLICABILĂ ŞI SOLUŢIONAREA LITIGIILOR

# Prezentul Contract şi orice alt document, notificare, instrument sau înţelegere semnată, emisă sau încheiată în legătură cu sau ca urmare a prezentului Contract sunt guvernate de şi vor fi interpretate conform prevederilor legii române.

# Litigiile eventuale care s-ar putea ivi în legătură cu prezentul Contract vor fi soluţionate pe cale amiabilă, iar dacă acest lucru nu este posibil litigiul va fi soluţionat de instanţa judecătorească de la sediul Furnizorului.

# DISPOZIŢII FINALE

# Orice comunicare între Părţi referitoare la îndeplinirea prezentului Contract trebuie să fie transmisă în scris cu confirmare de primire, la sediul Părţilor stipulat în preambulul prezentului Contract. Orice modificare a locului de comunicare trebuie formulată în scris faţă de cealaltă parte, în lipsa unei astfel de dovezi procedura de comunicare fiind considerată de părţi ca legal îndeplinită.

# Modificarea prezentului Contract va fi posibilă numai cu acordul Părţilor contractante, prin încheierea unui act adiţional la Contract.

# Prezentul Contract va fi obligatoriu pentru Părţi, precum şi pentru oricare dintre părţile afiliate (filiale, angajaţi, consultanţi, etc.), succesorii şi cesionarii Părţilor şi va produce efecte asupra tuturor acestora.

# Prezentul Contract constituie înţelegerea dintre Părţi în integralitatea ei şi înlocuieşte orice acord sau înţelegere anterioară referitoare la obiectul acestuia.

# Cumpărătorul consimte prin prezentul Contract la posibilitatea Furnizorului de a îşi substitui un terţ în raporturile născute din contract, cesiunea urmând să producă efecte din momentul în care aceasta va fi notificată Cumpărătorului.

# În situaţia în care oricare dintre clauzele prezentului Contract este declarată inaplicabilă sau nulă, indiferent de motiv, acest fapt nu va prejudicia sau afecta în niciun fel valabilitatea sau aplicabilitatea celorlalte prevederi din prezentul Contract. Dispoziţia nulă sau inaplicabilă va fi eliminată din Contract iar Părţile vor depune toate diligenţele astfel încât dispoziţia nulă sau inaplicabilă să fie înlocuită cu o dispoziţie validă şi aplicabilă, care să aibă, pe cât posibil, efectele economice ale dispoziţiei nule sau inaplicabile.

# Nicio omisiune sau întârziere a vreuneia dintre Părţi de a-şi exercita vreun drept contractual nu va însemna că Partea a renunţat la dreptul respectiv.

# Părţile declară că toate obligaţiile Cumpărătorului prevăzute în prezentul Contract sunt esenţiale şi semnificative şi, în scopul articolului 1203 din Codul Civil, Părţile au înţeles în mod expres şi au acceptat clauzele prevăzute în articolele 4 - 7 din prezentul Contract.

# Părţile au negociat fiecare clauză a acestui Contract. În scopul acestei prevederi, prin negociere se înţelege schimbul de propuneri dintre Părţi care are ca rezultat aprobarea finală cu privire la anumite prevederi, precum şi acceptarea fără rezerve de către una dintre Părţi a prevederilor propuse de cealaltă Parte. Acest Contract este rezultatul negocierii Părţilor şi reprezintă acordul acestora integral cu privire la toate elementele esenţiale şi secundare ale acestuia.

# Contractul intră în vigoare la data semnării de către Părţi.

# Prezentul Contract a fost redactat şi semnat astăzi ................................. în două exemplare originale, câte un exemplar pentru fiecare Parte.

 **FURNIZOR CUMPĂRĂTOR**

**ALLOY DISTRIBUTION S.R.L. ..........................................................**

 Reprezentanţi legali Reprezentanţi legali

#  OLTEANU COSMIN ..........................

.......................................................... ....................................................